text: Efterskole genopbygget
  10 august 2012 kl. 16.18
  Hoptrup Efterskole slog fredag dørene op efter et års genopbygning. Efterskolen brændte 3. juli sidste år.
  98 værelser på skolen blev ødelagt under branden.
  Skolen var lejet ud til en tysk ungdomsorganisation, da branden opstod. 45 børn og otte voksne blev evakueret. En dreng og en pige blev reddet ud af den brændende bygning af røgdykkere.
  25 blev kørt til observation for røgforgiftning. To voksne og fire børn var indlagt efter branden. 
  Efterskoleeleverne har siden boet i skurvogne.
  Søndag kommer 100 nye elever til skolen. Alle pladser er besat.
  